google/wiki40b huggingface dataset:
Sinober (mineral)

Sinober eller Cinnabaritt er et mineral med en kraftig, lysende rødfarge. Modifikasjon av kvikksølvsulfid, HgS.
Navnet kommer antagelig av gresk, kinnabari, som antagelig var navnet på flere ulike forbindelser. Almadén i Spania er kjent for utvinning av sinober, også i forhistorisk tid, og mineralet brukes til framstilling av kvikksølv.
Zoofili

Zoofili, fra det greske ζῷον (zôon, «dyr») og φιλία (philia, «vennskap» eller «kjærlighet»), er en parafili, definert som menneskelig seksuell tiltrekning til et dyr. Slike indiver er kalt zoofile. De nyere betegnelsene zooseksuell og zooseksualitet beskriver hele spekteret av menneskelig eller dyrisk seksuell orientering. Ikke alle seksuelle handlinger med dyr er utført av zoofile, og ikke alle zoofile er seksuelt interessert i dyr.
Mens zoofili er lovlig i noen få land, er det ikke eksplisitt tolerert noensteds i dag, og i de fleste land er seksuelle handlinger med dyr ulovlig, og blir sett på som dyremishandling, eller mindre vanlig, som forbrytelser mot naturen.

Zoofili i Norge

Den gamle paragrafen mot zoofili i Norge ble opphevet i 1972, mens distribusjon av dyreporno var forbudt. Eksempler på zoofili i Norge er rapportert. Den 28. februar 2008, presenterte Regjeringens et forslag til ny dyrevernlov, som inkluderte et forbud mot dyresex. I 2009 trådte dyrevelferdsloven i kraft, og den forbyr eksplisitt å ha seksuell omgang med eller foreta seksuelle handlinger med dyr.
Provinsen Reggio Calabria

Provinsen Reggio Calabria (italiensk Provincia di Reggio Calabria) var en provins i regionen Calabria i det sydlige Italia. Reggio Calabria var provinsens hovedstad. Provinsen hadde 97 kommuner.
Det var 565 866 innbyggere ved folketellingen i 2005. Arealet var 3 210 km².
Provinsen ble 1. januar 2015 erstattet av Storbyområdet Reggio Calabria.
Flash Linux

Flash Linux er en tidligere Linuxdistribusjon fra Storbritannia som var basert på Gentoo. Distribusjonen ble levert på en Live CD eller USB. Den var minimalistisk og kunne kjøre på de fleste datamaskiner.
Distribusjonen benyttet vindusbehandleren Fluxbox og skrivebordsmiljøet GNOME. Distribusjonen hadde 32-biter x86 som plattform.
Versjon 0.3.3 ble lansert 27. desember 2004.
Ramires

Spillerkarriere

Ramires begynte sin karriere som ungdomspiller hos Joinville i 2005. Etter å ha vært på utlån til Cruzeiro resten av 2007-sesongen signerte han under for klubben permanent i januar 2008. Her spilte han i om lag en sesong før den portugisiske storklubben SL Benfica la inn et bud på 7,5 millioner euro i mars 2009 og tilbød Ramires en femårskontrakt.

Chelsea

Den 4. august 2010 annonserte Benfica at de hadde gjort en avtale med den engelske Premier League-klubben Chelsea og en tredjepartseier om en overgang verdt £17 millioner. Ramires fullførte denne overgangen til Chelsea den 13. august og signerte under på en fireårskontrakt. Han ble i februar 2016 solgt til kinesiske Jiangsu FC der han spiller med Alex Teixeira.

Internasjonal karriere

Ramires debuterte for Brasil den 6. juni 2009 i en VM-kvalifiseringskamp mot Uruguay. Han var dessuten med i Troppen til Brasils U-23 landslag som deltok under OL i Beijing i 2008. For A-landslaget var han med på å vinne Confederations Cup 2009. I midten av mai 2010 ble han tatt ut til VM i fotball 2010 av landslagstrener Dunga som én av 23 spillere. Han var også i den brasilianske troppen til VM 2014 på hjemmebane i Brasil.
Tumba Ice Cap

Tumba Ice Cap er et isdekke på den vestlige halvdelen av Chavdar Peninsula på vestsiden av Graham Land på Antarktishalvøya. Det ligger vest for Samodivabreen som strekker seg 7,7 km fra øst til vest og 4 km fra nord til sør, og flyter både nordover og inn i Curtiss Bay og sørover i Hughes Bay.
Isen er kalt opp etter toppen Tumba i Belasitsafjella sørvest i Bulgaria.
Morderen som forsvant

Morderen som forsvant er en episode fra 1995 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002. Episoden ble opprinnelig innspilt i 1981.
Episoden ble første gang sendt den 29. desember 1995.

Handling

Dette er en Fleksnes fra en seriøs side. Han har alltid vært interessert i kultur og er blant annet en flittig bokleser, men ikke alle bøker har en slutt. Idet han er i ferd med å fullføre en spennende kriminalroman, oppdager han at den siste siden mangler.
Dette er Fleksnes-episoden som «forsvant». I 1981 ble det i alt produsert 12 episoder. En av disse episodene ble aldri vist på TV ettersom originalbåndene ved en feiltagelse ble slettet før redigeringen var påbegynt. Det eneste som fortsatt var intakt, var noen VHS-kassetter. Det er fra dette arbeidsmaterialet at episoden nå har gjenoppstått og har blitt redigert til en ferdig Fleksnes-episode som først ble vist på TV i 1995.
Xiphiopsylla levis

Liv og utvikling

I alle fall noen av artene er knyttet til gnagere som lever i høylandet i Afrika.

Utbredelse

Artene i slekten Xiphiopsylla ser ut til å være begrenset til Øst- og Sentral-Afrika.
Josh Vander Vies

Karriere

Han deltok i sitt første internasjonale mesterskap da han deltok ved World Cup 2003 i Christchurch. Der kom han på 7.-plass individuelt og 8.-plass i parkonkurransen. Året etter deltok han ved sine første paralympiske leker, da han deltok ved paralympiske sommerleker 2004 i Aten. Der kom han på 10.-plass individuelt og 6.-plass i parkonkurransen, sammen Daniel Gauthier. Ved Americas Cup 2005 i Mar del Plata i Argentina fikk han to medaljer; bronse individuelt og sølv i parkonkurransen. 
I 2006 deltok han ved VM i boccia, som ble arrangert i Rio de Janeiro i Brasil. Der kom han på 18.-plass individuelt og 8.-plass i parkonkurransen. Samme år vant han gull ved Croatia Boccia Open i Osijek. Ved Wold Cup i 2007 i Vancouver kom han på 27.-plass individuelt og 9.-plass i parkonkurransen. Han kom på 5.-plass i parkonkurransen i Cheshire International 2008. 
Ved Americas Cup 2009 fikk han sølv individuelt, kun slått av sin landsmann Jonathan Poulin, og ved VM 2010 i Lisboa kom han på 12.-plass individuelt, og 5.-plass i parkonkurransen. Han fikk to internasjonale medaljer i 2011. Han fikk sølv i parkonkurransen ved Cheshire International i Wigan i England, og bronse individuelt ved de parapanamerikanske leker i Guadalajara i Mexico. Det ble ingen medaljer ved World Cup 2011 på Vander Vies; han kom på 4.-plass i parkonkurransen, sammen Caroline Vietnieks og Marc Dispaltro, og han kom på 25.-plass individuelt etter én seier og to tap i gruppespillet. 
Han deltok ved Paralympiske sommerleker 2012 i London. I parkonkurransen i klassen BC4 fikk Canada bronsemedalje, der han spilte sammen Marco Dispaltro. Canada slo her Storbritannia 8-2 i bronsefinalen. Individuelt ble han slått ut i åttendedelsfinalen, der han tapte 1-8 for Eliseu dos Santos.
NM i langrenn 2019

Norgesmesterskapet i langrenn 2019 er en del av Norgesmesterskapet på ski 2019.

Første del ble arrangert fra 31. januar til 3. februar 2019 på Grova Skisenter på Meråker.
Øvelser - del 1:
Herrer: 15 km klassisk, sprint fri teknikk, 30 km skiatlon og 3 x 10 km stafett.
Damer: 1o km klassisk, sprint fri teknikk, 15 km skiatlon og 3 x 5 km stafett.

Del 2 av mesterskapet ble arrangert på Lyngna Skisenter på Hadeland.
Øvelser - del 2:
Herrer: Lagsprint klassisk, 10 km fri teknikk og 50 km klassisk.
Damer: Lagsprint klassisk, 5 km fristil og 30 km klassisk.
1030 (tegneserie)

1030 er en humoristisk tegnestripeserie om vikingtiden. Den ble tegnet av Thore Hansen. Stripeserien gikk ukentlig i magasinet Aktuell fra 1964 til magasinet ble lagt ned i 1974. 1030 gikk også mange år i Mannskapsavisa/Forsvarets forum og Alle Menn. Thore Hansen sluttet å tegne stripeserien rundt 1979.
En forløper til 1030 ble utgitt i Magasinet for Alle i 1964 under navnet Jomsvikingene. Den amerikanske stripeserien om vikingen Hårek den hardbalne ble skapt i 1973.
Balambano-demningen

Balambano-demningen er en demning med et vannkraftverk i elva Larona på øya Sulawesi, Indonesia. Dette anlegget har en totalt installert effekt på 210 MW, ble påbegynt i 1985 og stod ferdig utbygd i 2000.
Louis Bourgeois

Biografi

Svært lite er kjent om Bourgeois' tidlige liv. Hans første utgivelse var noen verdslige sanger fra 1539 i Lyon. I 1545 hadde han reist til Genève (ifølge verdslige arkiv) og hadde blitt musikklærer der. I 1547 ble han borger av Genève og samme år utga han sine første firstemte salmer.
I 1549 og 1550 arbeidet han på en samling salmemelodier hvor de fleste tekstene var oversatt av Clément Marot og Théodore de Bèze. I hvilken grad han var komponist, arrangør eller samler var usikkert før en lenge savnet utgave av Genève-psalteret kom til biblioteket ved Rutgers University. I en note til leseren spesifiserer Bourgeois nøyaktig hva hans forgjengere har gjort, hva han har forandret og hva som er hans egne bidrag. Han er en av de tre «hovedkomponistene» til melodiene i Genève-psalteret.
Han kom på kant med lokale musikkautoriteter og ble 3. desember 1551 fenglset for å ha forandret melodien til noen velkjente salmer uten å ha tillatelse. Bourgeois ble sluppet fri etter at Jean Calvin intervenerte personlig, men kontroversen fortsatte. De som allerede hadde lært melodiene hadde ikke noe ønske om å lære nye versjoner og byens råd beordret instruksjonene Bourgeois hadde laget for sangere brent fordi de mente de var forvirrende. Kort etter hendelsen forlot Bourgeois Genève for godt. Han slo seg ned i Lyon, ansettelsen i Genève ble avsluttet og hans kone fulgte nølende etter ham til Lyon.
I Lyon skrev han en rasende utskjelling av utgiverne i Genève. I 1560 flyttet han til Paris. Til tross for hans forbindelse til Calvin ble hans datter døpt som katolikk i den Romersk katolske kirke. I 1560 utga en forlegger i Paris et bind av verdslige sanger til tross for at han i sine år i Genève hadde fordømt dette som lastefullt. Dette var det siste som ble utgitt av ham i hans levetid.

Musikk og innflytelse

Louis Bourgeois står bak flere av melodiene i Genève-psalteret enn noen annen. Genève-psalteret er kilde for salmene som brukes både i Den reformerte kirke i England og hos Pilegrimsfedrene i Plymouth-kolonien i USA. I den opprinnelige versjonen til Bourgeois er musikken monofon, helt i samsvar med Jean Calvins forordning, for Calvin avviste ikke bare kontrapunkt, men også annen flerstemt musikk. Bourgeois anvendte likevel firstemte harmonier, men de var kun beregnet for sang og musikk i hjemmet. Mange av stykkene er på en firstemt sats basert på stavelser og akkorder, i en stil som fortsatt praktiseres under enkelte protestantiske gudstjenester.
Noen av melodiene i Genève-psalteret er rester av verdslige sanger, andre er direkte lån fra Strasbourg-psalteret. Resten ble komponert av Guillaume Franc, Louis Bourgeois og Pierre Davantès. Den absolutt mest kjente av Bourgeois' komposisjoner er melodien som på engelsk er kjent som «the Old 100th».
NM i roing 2015

NM i roing 2015 ble arrangert på Stokkavann Rostadion i Stavanger 19.-20. september 2015. Arrangør var Stavanger Roklub.
Kongepokalvinnere ble Horten Roklubb (singlesculler med Olaf Tufte) og Christiania Roklub (singlesculler med Marianne Madsen).
International Lease Finance Corporation

International Lease Finance Corporation (ILFC) var en finansinstitusjon som drev med utleie av fly.
Selskapet holder til i Los Angeles, California. Det er verdens største leasingselskap, regnet i verdi. Erkerival General Electrics GECAS eier likevel flere fly. 
Firmaet leier ut Boeing og Airbus på «dry lease»-vilkår til selskaper over hele verden. Blant de største kundene er Air Canada, Air France-KLM, Lufthansa, American Airlines, Air India, Continental Airlines, Mexicana, Emirates Airline, Vietnam Airlines,  Vueling Airlines, samt Delta Air Lines. Blant de om lag 90 flyselskaper som alle leier fly hos GECAS finner en også Norwegian.
ILFC eies av assuransegiganten American International Group (USA), som ledes av Steven F. Udvar-Hazy, og som grunnla selskapet i 1973. ILFCs portefølje omfatter mer enn 900 fly verdsatt til over 48 milliarder US dollar. ILFC er den største kunden, både hos Boeing og Airbus. 
Omsetningen  i 2007 var på 4,75 milliarder (dollar?), med en fortjeneste på 604 millioner US dollar. Antall ansatte i selskapet var ikke flere enn 170.
Shahid Salimi kraftvarmeverk

Shahid Salimi kraftvarmeverk (engelsk: Shahid Salimi CC Power Plant) er et varmekraftverk i provinsen Gilan i Iran. Det har en installert produksjonskapasitet på 435 MW, fordelt på 1 blokk á 2+1 gassturbiner md kogenerasjon. Teknologien er levert av bl.a Siemens og Doosan.
Anlegget ble utbygd i årene 1990–2006. Brenselstypen er naturgass og dieselolje.
Endoxazus conradti

Utseende

Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

Utbredelse

Arten er beskrevet fra Tanzania.
Honeymoon Bridge

Historie

Bron ble bygget i 1897-98 av Pencoyd Bridge Company. Upper Steel Arch Bridge lå 3,7 meter nærmere American Falls enn broen som senere erstattet den. Da den var ferdig var broen den største stålbuebro i verden. Den hadde dobbeltspor for jernbanen og kjørebaner og fotgjengerfelt.Broen måtte  konstant beskyttet mot som la seg over elva hver vinter. I januar 1899 var det en stor iskoloss truet broen isen stablet rundt brokarene på grunn av nærheten til elvas overflate. Broen ble senere forsterket med en 8 m høy steinmur rundt brokarene.
Beskyttelsen rundt brokatene holdt i førti år, inntil 27. januar 1938, da broen kollapset. En plutselig storm på Eriesjøen sendt en massiv mengde is over fossen, noe som resulterer i nesten 30 m is som presser mot broen. Den endelige kollaps skjedde kl 4:20 pm for tusenvis av tilskuere som hadde kommet for å se broen gå under. Strukturen kollapset i ett stykke ut i elva. Riving av det som var igjen av broen fant sted fra februar til april 1938 da alle bitene enten ble fjernet eller hadde sunket i elva. Bygging av en ny bro startet kort tid senere,mdenne gangen med brokar mye høyere over elven. De ble kalt Rainbow Bridge og åpnet i november 1941.
Arneberg (Stange)

Arneberg er ei grend i Romedal i Stange kommune. Grenda har navn etter de tre Arneberg-gårdene, nordre, østre og søndre Arneberg, som ligger i et tilnærmet klyngetun vest for Jønsbergvegen (fylkesvei 235), mellom Ilseng og Stange.

Navn og historie

Ifølge Romedalboka er Arneberg-gårdene skilt ut fra den eldste gården i sognet, den opprinnelige urgarden, Berg: «Tunet til Jønsberg må være det stedet der den opprinnelige Berg-garden har ligget [...]. Her har en familiegruppe slått seg ned, og etter hvert er yngre familiemedlemmer tildelt lodder av hovedbølet. På den måten har nabogardene blitt til og fått navn etter den første rydningsmannen, som Arneberg, Stenberg, Pålsberg og Olaberg.»
Samme kilde oppgir at alle tre gårdene før reformasjonen var  bispedømmegods, og at de også fortsatte å tilhøre bispedømmet en stund etter reformasjonen. I 1615 stod imidlertid kronen (staten) som eier av gårdene.
Norske Gaardnavne oppgir at navnet opprinnelig kommer av «Arnaberg», fra mannsnavnet Arne (Arni), eller mulig «Arnarberg». Tilsvarende navn finnes også flere andre steder i landet.

Gårdene

Mens jordveien av eiendommene ligger i umiddelbar tilknytning til gårdenes tun, har alle brukene hatt skogsstykker enten på Brynsåsen eller ved Kolomoen. Arealene som oppgis nedenfor er hentet fra Romedalboka som baserer seg på opplysninger fra 1964. Arealene kan senere være endret.

Arneberg nordre

Gårdsnummer 214 (i tidligere Romedal kommune, nr. 4) har 430 mål dyrket jord og 560 mål skog. Det oppgis også at gården har skogsstykker på Kolomoen. Samlet areal er 990 mål. Familien Melbye har vært eiere siden 1909.
Ordfører i Romedal og stortingsrepresentant Christen Larsen Arneberg drev gården fra 1838 til 1861.

Arneberg østre

Gårdsnummer 215 (i tidligere Romedal kommune, nr. 5) har 310 mål dyrket jord, 540 mål skog og 30 mål havn. Det oppgis at gården har skogseiendommer på Brynsåsen. I 1964 hadde eierfamilien også 700 mål skog på Kolomoen. 
Dette er den største av Arneberg-gårdene. Samlet areal i 1964 var 1580 mål.
Villaen Kilde tilhører gården - og ligger et stykke sørøst for tunet. Familien Kongsli har vært eiere siden 1913.

Arneberg søndre

Gårdsnummer 216 (i tidligere Romedal kommune, nr. 6) har 350 mål dyrket jord, 375 mål skog og 200 mål havn. Samlet areal: 925 mål. Det er gjort oldtidsfunn på garden, 2 økser og en spore. Familien Lien var eiere i 1964.

Kommunikasjon

Nord for Arneberg går Arnebergvegen vestover i retning Ottestad. Østover går Frenningvegen i retning nabogården Østby og Romedal kirke. Ved Arneberg er det også holdeplass for buss.

Fredning

Tunet på gården Nordre Arneberg har to fredede bygninger, en hovedbygning av empiretype og et bryggerhus sammenbygd med en svalgangsbygning som bla har vært brukt som bryggerhus og drengestue. Husene er vedtaksfredet av Riksantikvaren.
Like sør for grenda ligger Jønsberg Landbruksskole.
Heibørstespinner

Utseende

En middelsstor (vingespenn 34 – 53 mm), kraftig, grå spinner. Hannens antenner er fjærformede, hunnens trådformede. Kroppen er kort og tykk, ensfarget grå bortsett fra et par små, gulaktige flekker på den bakre delen av brystet. Bakkroppen ender i en tett dusk av middels lange hår hos begge kjønn. Forvingen er avrundet trekantet, lyst brunlig grå med to, oftest ufullstendige, rødbrune tverrbånd. Bakvingen er ensfarget lysgrå. Larven er rødlig brun til mørkegrå, kledt med kvaster av ganske lange, lysegrå børster. I begge ender er det tufser av lange, framover- eller bakoverrettede, mørke børster. På ryggen sitter det fem tette dusker ("barberkoster") av korte, stive hår som er hvite på sidene, svarte i midten. Puppen er brunsvart, kort og trinn, tett kledt med lange, filtaktige, rødbrune hår.

Levevis

Denne arten finnes på åpne områder, særlig på lynghei men også på myrer og tørre områder, for eksempel Stora Alvaret på Öland. Den finnes også i fjellet. Det er sjelden man treffer på de voksne sommerfuglene, som flyr om natten i juni – august, derimot finner man gjerne larvene, som er ganske karakteristiske med sine "barberkoster" på ryggen. Hannene, men ikke hunnene, kommer gjerne til lys. Etter parringen legger hunnen 150 – 200 egg i grupper på noen titalls. Disse dekkes med hår fra hunnens bakkroppsspiss (såkalt analull), og klekkes etter omtrent 10 dager. Larvene kan leve på mange forskjellige småtrær og busker, særlig vier-arter (Salix spp.) og bjørk (Betula spp.), men også urter som for eksempel murer (Potentilla spp.), markjordbær (Fragaria vesca) og løvetann (Taraxacum spp.). De vokser ganske sent på ettersommeren og er rundt en centimeter lange når de spinner seg inn i en løs kokong for å overvintre. Etter overvintring vokser de raskere, og er utvokste i juni. Mange av larvene blir angrepet av parasitter. Larven spinner seg inn i en kokong på bakken, og forvandler seg til en hårete puppe, som klekkes etter to – tre uker.

Utbredelse

Heibørstespinner finnes i Europa fra Den iberiske halvøy og Storbritannia østover gjennom Russland til Mongolia og Stillehavet i Øst-Sibir. I Norge forekommer den nord til Nordland.
Malayer

Malayer utgjør majoritetsbefolkningen i Malaysia, Indonesia, Brunei, Filippinene og Østtimor. Deres opprinnelse er formodentlig Sundaland, hvorfra de spredte seg til Polynesia, Mikronesia og Melanesia. Malayer snakker oftest malayisk eller et beslektet språk, følger den malayiske sedvaneretten og de er (med vesentlige unntak) muslimer.
Til deres tidlige riker hører Champa, Shrivijaya og Majapahit, der det førstnevnte ble grunnlagt i det første århundre e.Kr. Malayer bygde verdens største buddhistiske tempel, Borobudur i Indonesia.
På 1200-tallet bosatte de seg på Malakkahalvøya og grunnla et rike ved Singapore. I den etterfølgende perioden ble deres rike utvidet til å omfatte hele halvøya. I 1252 grunnla de sin nye hovedstad Malakka og i 1272 tok de islam som religion. Etter dette utviklet de en blomstrende handel med hele Orienten, fra Kina og til Den arabiske halvøy. På 1600-tallet erobret portugiserne området.
Diplomáticos

Diplomaticos er et cubansk sigarmerke, etablert i 1966. Merket ble introdusert som et tilleggsprodukt til Montecristo, primært mot det franske markedet.
Balkanmesterskapet i friidrett 2018

Balkanmesterskapet i friidrett 2018 ble arrangert i Stara Zagora  i Bulgaria 20. - 21. juli 2018. Dette mesterskapet var det 77. balkanmesterskapet i friidrett utendørs som ble arrangert.
The Voice (TV-program)

The Voice er et nederlandsk sangtalent-konsept for TV. Konseptet går ut på at fire mentorer skal velge hvilke deltagere de ønsker å ha på sitt lag, uten å se dem, istedet kun ved å høre på sangstemmene deres. Alle mentorene samler åtte deltakere hver til lagene sine, før de så må halvere det til fire i en duell der to og to synger samme sang. Til slutt velger seerne hvem som vinner blant de gjenværende 16 deltakerne i løpet av flere live-sendinger. Konseptet er solgt til 50 land (2015), blant annet Australia, Tyskland, Storbritannia, Irland og de skandinaviske landene.

Nederland

Programkonseptet The Voice ble for første gang sendt i Nederland under navnet The Voice of Holland på RTL4. Første sesong startet i 2010 og finalen 21. januar 2011 ble sett av 3,75 millioner seere, noe som gjorde at programmet gikk til #1 i Nederland. Vinneren ble Ben Saunders.

USA

Programmet blir sendt som The Voice på NBC i USA, og premieren var 26. april 2011. Vinneren fikk første sesong 100 000 amerikanske dollar og platekontrakt med Universal Republic. Dommere og mentorer var Christina Aguilera, Cee Lo Green, Adam Levine og Blake Shelton. Javier Colon vant finalen foran Dia Frampton, Beverly McClellan og Vicci Martinez. Programmet hadde et gjennomsnitt på over ti millioner seere.

Storbritannia

Se The Voice UK (sesong 3)
Exomalopsini

Utseende

Ganske små (gjerne rundt 5 mm), svarte bier, hunnene ganske bredbygde, hannene slankere. Bakkroppen har minst den bakerste halvdelen av hver ryggplate gråpudret, virker derfor tverrstripete i lysgrått og svart. Beina er kledt med lange, lyse hår. Hos hunnene er bakleggene svært oppsvulmede, klubbeformede, med store pollenkurver.

Levevis

De lever mest i tørre områder. Exomalopsini blir snyltet på av flere grupper av gjøkbier.
Exomalopsini er sosiale bier, det er vanlig at flere hunner deler på et reir i bakken der larvene vokser opp, foret med pollen og nektar. Samme reir kan også brukes til flere generasjoner av larver. De har likevel ikke avanserte, permanente samfunn som det finnes hos typiske sosiale bier. Med sine svære pollenkurver kan hunnene samle relativt store mengder pollen.

Utbredelse

Gruppen finnes bare i Amerika.
Peter Griffin

Personlighet

Peter foretrekker stereotypiske aktiviteter, som å drikke med sine venner på "The Drunken Clam". Hans favoritthobby er å se på TV. En IQ-test viste at hans lave intelligens plasserer ham i en kategori rett under utviklingshemmet, men han har utvist kreativitet i visse sammenhenger. Han blir veldig sjalu når noen andre prøver seg på Lois, og han elsker sin kone og barn. Allikevel bryr han seg som regel ikke om deres følelser.
Operation Arbor

Operation Arbor var en serie på 19 atomprøvesprengninger utført ved Nevada Test Site i 1973 og 1974. Denne prøvesprengningsserien etterfulgte Toggle og var forgjengeren til Bedrock.
Fuzhouuniversitetet

Fuzhouuniversitetet (kinesisk: 福州大学; pinyin: Fuzhou Daxue) er et statlig universitet i den kinesiske byen Fuzhou, provinshovedstad i Fujian.
Universitetet ble grunnlagt i 1958 og hadde i 2006 ca 25.000 studenter. Universitet ble i 1995 et av de første universiteter i Kina med internettforbindelse.
Elongatomerionoeda

Utseende

Middelsstore, lange og slanke, matte, rødlige eller gulbrune trebukker. Antennene er tynne og lengre enn kroppen. Pronotum er sylindrisk, minst så langt som bredt. Dekkvingene er forkortede og dekker bare omtrent halve bakkroppen, med en svart flekk i spissen.

Utbredelse

Slekten er utbredt i Sørøst-Asia (Malaysia, Filippinene og Borneo).